Přihoty na 3. koparske mišterstwa awtochtonych narodnych mjeńšin Europy su dźeń a konkretniše. Europeada wotměje so klětu wot 18. do 26. junija pola dobyćerja zašłych mišterstwow w Južnym Tirolu.
Flensburg/Bozen/Budyšin (SN/JaW). Na 3. koparske mišterstwa europskich narodnych mjeńšin Europeada 2016 wočakuja cyłkownje 32 mustwow. To zdźělištej wuhotowarjej turněra Federalistiska unija europskich narodnych skupin (FUEN) a Zwjazk južnotirolskich sportowych towarstwow (VSS) w medijowym wozjewjenju. Nimo 24 muskich cyłkow chce so tam klětu tež hač do wosom žónskich mustwow wobdźělić.
pol_Latn szl_Latn